Broadway
Store norske leksikon,Kunst og estetikk,Musikk,Musikaler
Broadway er en gate i New York City på øya Manhattan. Gaten er sentrum for New Yorks teaterdistrikt, og har gitt navn til byens teaterliv generelt.
Broadway teater Broadway er sentrum for New Yorks underholdningsliv, med tallrike teatre, varieteer og kinoer, som ligger nordover fra Times Square. Ikke minst er den den amerikanske musikalens historie knyttet til teatrene på Broadway.  Les mer: Off-Broadway Gaten Broadway er med sine 25 km er en av verdens lengste gater. Den begynner på Bowling Green på sørspissen av Manhattan og følger øya i retningen sør–nord, passerer Times Square, fortsetter gjennom Upper Manhattan og inn i New Yorks naboby Yonkers, der den fremdeles heter Broadway; herfra går den videre nordover under navnet Albany Post Road. Columbia University ligger på Broadway.Broadway var opprinnelig en sti brukt av urbefolkningen som brakte beverskinn til de nederlandske kolonistene, og ble derfor dengang kalt Beverstien. Senere fikk den det offisielle navn Heeren Straat, men ble i daglig tale kalt Breede Wegh ('Den brede vei'), som siden ble til engelsk Broad Way. Les mer i Store norske leksikon New York City Manhattan USA